CELEX: 62011CA0064
Language: el
Date: 2013-04-25 00:00:00
Title: Υπόθεση C-64/11: Απόφαση του Δικαστηρίου (δεύτερο τμήμα) της 25ης Απριλίου 2013 — Ευρωπαϊκή Επιτροπή κατά Βασιλείου της Ισπανίας (Παράβαση κράτους μέλους — Ελευθερία εγκατάστασης — Άρθρο 49 ΣΛΕΕ — Περιορισμοί — Φορολογική νομοθεσία — Άμεση φορολόγηση των μη πραγματοποιηθέντων κερδών — Μεταφορά της έδρας εταιρίας, παύση των δραστηριοτήτων σταθερής εγκατάστασης ή μεταφορά των στοιχείων του ενεργητικού της εγκατάστασης αυτής)

15.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/2
            
         Απόφαση του Δικαστηρίου (δεύτερο τμήμα) της 25ης Απριλίου 2013 — Ευρωπαϊκή Επιτροπή κατά Βασιλείου της Ισπανίας
   (Υπόθεση C-64/11) (1)
   
   (Παράβαση κράτους μέλους - Ελευθερία εγκατάστασης - Άρθρο 49 ΣΛΕΕ - Περιορισμοί - Φορολογική νομοθεσία - Άμεση φορολόγηση των μη πραγματοποιηθέντων κερδών - Μεταφορά της έδρας εταιρίας, παύση των δραστηριοτήτων σταθερής εγκατάστασης ή μεταφορά των στοιχείων του ενεργητικού της εγκατάστασης αυτής)
   2013/C 171/03
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: J. Baquero Cruz και R. Lyal)
   
      Καθού: Βασίλειο της Ισπανίας (εκπρόσωποι: A. Rubio González και M. Muñoz Pérez)
   
      Παρεμβαίνοντες υπέρ του καθού: Ομοσπονδιακή Δημοκρατία της Γερμανίας (εκπρόσωποι: T. Henze και K. Petersen), Γαλλική Δημοκρατία (εκπρόσωποι: G. de Bergues και N. Rouam), Ιταλική Δημοκρατία (εκπρόσωποι: G. Palmieri, επικουρουμένη από τον P. Gentili, avvocato dello Stato), Βασίλειο των Κάτω Χωρών (εκπρόσωποι: M. Bulterman, C. Wissels καθώς και J. Langer), Πορτογαλική Δημοκρατία (εκπρόσωπος: L. Inez Fernandes), Δημοκρατία της Φινλανδίας (εκπρόσωπος: M. Pere), Βασίλειο της Σουηδίας (εκπρόσωπος: A. Falk), Ηνωμένο Βασίλειο της Μεγάλης Βρετανίας και της Βόρειας Ιρλανδίας (εκπρόσωπος: L. Seeboruth)
   
      Αντικείμενο
   
   Παράβαση κράτους μέλους — Παράβαση του άρθρου 49 ΣΛΕΕ και του άρθρου 31 ΕΟΧ — Φορολογικές διατάξεις δυνάμει των οποίων οι εταιρίες που παύουν να έχουν τη φορολογική έδρα τους στην Ισπανία ή μεταφέρουν στοιχεία του ενεργητικού τους σε άλλο κράτος μέλος πρέπει να καταβάλουν πάραυτα φόρο εξόδου από το κράτος
   
      Διατακτικό
   
   Το Δικαστήριο αποφασίζει:
   
               1)
            
            
               Το Βασίλειο της Ισπανίας, θεσπίζοντας το άρθρο 17, παράγραφος 1, στοιχεία α' και γ' του ενοποιημένου κειμένου του νόμου περί φορολογήσεως εταιριών που εγκρίθηκε με το βασιλικό διάταγμα 4/2004 της 5ης Μαρτίου (Real Decreto Legislativo 4/2004 por el que se aprueba el Texto Refundido de la Ley del Impuesto sobre Sociedades), δυνάμει του οποίου, σε περίπτωση μεταφοράς σε άλλο κράτος μέλος της έδρας εταιρίας εγκατεστημένης στην Ισπανία ή του στην Ισπανία ευρισκόμενου ενεργητικού σταθερής εγκαταστάσεώς της, τα μη πραγματοποιηθέντα κέρδη ενσωματώνονται στη φορολογητέα βάση του φορολογικού έτους, ενώ τα μη πραγματοποιηθέντα αυτά κέρδη δεν έχουν καμία άμεση φορολογική συνέπεια εάν οι πράξεις αυτές λάβουν χώρα επί ισπανικού εδάφους, παρέβη τις υποχρεώσεις που υπέχει δυνάμει του άρθρου 49 ΣΛΕΕ.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Το Βασίλειο της Ισπανίας φέρει τα δικαστικά έξοδα.
            
         
               4)
            
            
               Η Ομοσπονδιακή Δημοκρατία της Γερμανίας, η Γαλλική Δημοκρατία, η Ιταλική Δημοκρατία, το Βασίλειο των Κάτω Χωρών, η Πορτογαλική Δημοκρατία, η Δημοκρατία της Φινλανδίας, το Βασίλειο της Σουηδίας, καθώς και το Ηνωμένο Βασίλειο της Μεγάλης Βρετανίας και της Βόρειας Ιρλανδίας φέρουν τα δικαστικά τους έξοδα.
            
         
      (1)  ΕΕ C 113 σ. 09.04.2011.